Na temelju članka 14. Zakona o proračunu („Narodne novine“, broj 87/08, 136/12 i 15/15) i članka 36. Statuta Grada Novske („Službeni vjesnik“, broj 24/09, 47/10, 29/11, 3/13, 8/13 i 39/14, 4/18 i 15/18), Gradsko vijeće na 19. sjednici održanoj 24. travnja 2019. godine donijelo je

**IZMJENU I DOPUNU**

**Odluke o izvršenju Proračuna Grada Novske**

**za 2019. godinu**

Članak 1.

U Odluci o izvršenju Proračuna Grada Novske za 2019. godinu („Službeni vjesnik“, broj 72/2018) u članku 5. mijenja se stavak 2. i glasi:

„Prihodi iz stavka 1. ovog članka uplaćuju se u proračun Grada Novske osim prihoda koje ostvari proračunski korisnik Javna vatrogasna postrojba Grada Novske.“ Javna vatrogasna postrojba Grada Novske dužna je nadležnom upravnom odjelu dostavljati polugodišnje i godišnje izvješće o ostvarenim vlastitim prihodima.“

Članak 2.

Članak 13. stavak 2. mijenja se i glasi:

„U skladu s odredbama članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) Gradonačelnik može odlučivati o stjecanju i otuđivanju nekretnina i pokretnina i raspolaganju ostalom imovinom u skladu s ovim Zakonom i Statutom Grada, a najviše do 258.298,84 kn.“

Članak 13. stavak 3. briše se.

Članak 3.

Ove Izmjene i dopune Odluke o izvršenju Proračuna Grada Novske za 2019. godinu stupaju na snagu prvi dan nakon objave u „Službenom vjesniku“ Grada Novske.

**SISAČKO-MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

KLASA: 400-08/18-01/2

URBROJ: 2176/04-01-19-2

Novska, 24. travnja 2019.

Predsjednik Gradskog vijeća:

Ivica Vulić